《补亡诗六首 其二 白华》
魏晋·束皙

白华朱萼，被于幽薄。粲粲门子，如磨如错。终晨三省，匪惰其恪。

白华绛趺，在陵之陬。倩倩士子，涅而不渝。竭诚尽敬，亹亹忘劬。

白华玄足，在丘之曲。堂堂处子，无营无欲。鲜侔晨葩，莫之黠辱。

作者简介：束皙（261—300），西晋学者、文学家，字广微，阳平元城（今河北大名）人。博学多闻，性沉退，不慕荣利。曾作玄居释，张华见而奇之。后王戎召皙为掾，转佐著作郎。复迁尚书郎。赵王伦为相国，请为记室。皙辞疾罢归，教授门徒。卒时，元城市里为之废业。门生故人，立碑墓侧。有集七卷，（《隋书经籍志》、《唐书志》作五卷）传于世。